Stílur

**Yvirskrift:** Pætur Jákupsson

* Hvussu hugsar tú tær lívssøgu Pætur Jákupssonar?
* Sig tína hugsan um dómin, hann fekk.

**Pætur Jákupsson**

Tingbókin sigur okkum, at 8.juli í 1626 varð Pætur Jákupsson á tingi á Selatrað ákærdur fyri stuldur.

Í Eysturoy hevði hann stolið 12 fiskar, 4 pør av hosum, 1 buksur, 8 ostar, ½ krov, 1 tvøstlykkju og eitt sindur av spiki, í Streymoy 2 hosupør, 8 pør av húðaskóm, 2 seyðaskinn, 2 kúgvajúgur, 2 fótamørir, 2 ostar og 1 krov og í Vágum 1 ½ krov.

Hann játtaði seg sekan, varð dømdur til deyða og hongdur í ein gálga.

Í 1964 yrkti T.N. Djurhuus hesa yrkingina um Pætur Jákupsson:

**Selatrað**

**8.juli 1626**

Sòlin sær í sóljukopp

* Summar um blánandi vað –

Sólin sær á mannakropp

* Hongdur í gálgatræ.

Gev oss í dag várt dagliga breyð,

Hjálp oss, Kristus, Gudsson.

* Summi søgdu hann stjól av neyð

Pætur Jákupsson

Tólv fiskar og seks hosnapør

* Summar um blánandi vað –

Tvey ærskinn og ein fótamør

* Hongdur í gálgatræ

Átta pør av húðaskóm

* Summar um blánandi vað –

Tvey kúgvajúgur og eina brók

* Hongdur í gálgatræ

Tíggju ostar, lykkja av grind

* Summar um blánandi vað –

Krovini trý var tín størsta synd

* Hongdur í gálgatræ.

Náttarfrið kann bóndin nú fá

* Summar um blánandi vað –

Spakuliga snarart ú á

* Hongdur í gálatræ.

Eitt lot av vestrit eg snarar í kring

* Summar um blánandi vað –

Stevndur inn fyri Selatraðting

* Hongdur við háls tí í dag.

Gev oss í dag várt dagliga breyð,

Hjálp oss, Kristus, Gudsson.

* Summi søgdu hann stjól av neyð

Pætur Jákupsson